b'\n_START_ARTICLE_\nDrvenik\n_START_SECTION_\nGeografija\n_START_PARAGRAPH_\nDrvenik le\xc5\xbei v vzno\xc5\xbeju strmih grebenov gorskega masiva Biokova ob magistralni cesti Split - Dubrovnik okoli 30 km jugovzhodno od Makarske v zalivu Donja uvala. Obala okoli naselja je \xc4\x8dlenovita s celim nizom majhnih zaliv\xc4\x8dkov ter je dobro za\xc5\xa1\xc4\x8ditena pred vplivi severnih vetrov. Kraj je celo leto s trajektno linijo preko Su\xc4\x87uraja povezan z otokom Hvarom, v poletni sezoni pa \xc5\xa1e preko Domin\xc4\x8da s Kor\xc4\x8dulo.\n_START_SECTION_\nPristan\n_START_PARAGRAPH_\nNaselje ima dve manj\xc5\xa1i pristani\xc5\xa1\xc4\x8di. Severno je podobno velikemu mandra\xc4\x8du s splavno dr\xc4\x8do na koncu. Globina morja pri valobranu je do 3 m, ob pomolu pa 3,5 m. Ju\xc5\xbeno, trajektno pristani\xc5\xa1\xc4\x8de \xc5\xa1\xc4\x8diti 50 m dolg valobran, na koncu katerega je svetilnik. Globina morja pri valobranu je 3,7 m. To pristani\xc5\xa1\xc4\x8de je odprto ju\xc5\xbenim vetrovom._NEWLINE_Iz pomorske karte je razvidno, da svetilnik oddaja svetlobni signal: Z Bl 2s. Nazivni domet svetilnika je 3 milje.\n_START_SECTION_\nZgodovina\n_START_PARAGRAPH_\nNa kopastem hribu severno od naselja so ostanki obzidja z obrambnim stolpom iz 17. stoletja. V naselju stoji gotska cerkev sv. Jurja, ki je bila kasneje preurejena v baro\xc4\x8dnem slogu. V zidovih cerkve so vzidane srednjeve\xc5\xa1ke nagrobne plo\xc5\xa1\xc4\x8de.\n_START_SECTION_\nGospodarstvo\n_START_PARAGRAPH_\nNajva\xc5\xbenej\xc5\xa1a gospodarska dejavnost je turizem in ribolov.'